جودفروى دى بويون ، جودفروى التانى دى بويون دوق اللورين الادنى Godefroy II Duc de Basse -Lorraine -( ح 1060 - 1100 ) سماه المؤرخين الشرقيين " كندفرى ". بيعتبر ساعات قائد الحمله الصليبيه الاولى. ابوه أوستاس التانى كونت بولون و امه ايدا دى بولون حفيدة شارلمان. اشتهر بالتدين و الزهد و حب الخير. كان من النبلا الاوروبيين اللى استجابو لنداء البابا الكاتوليكى اوربان التانى لشن حرب مقدسه ضد المسلمين لتحرير بيت المقدس منهم. فى سنة 1096 قاد جيش ضخم اجتاز بيه اوروبا و عدى بيه الأراضى البيزنطيه بعد مشاكل مع الامبراطور البيزنطي اليكسيوس الاول كومنينوس ، و دخل اسيا الصغرى و هزم المسلمين و اتقدم مع الجيوش التانيه لبيت المقدس و فتحها مع القواد اللاتين. انتخب ملك على بيت المقدس و اتلقب " حامى القبر المقدس ". بعد وفاته خلفه اخوه بولدوين دى بولون Baldwin de Boulogne.